U-I-82/97
Natisni
Opravilna št.:
U-I-82/97
Datum odločitve:
2. 3. 2000
Objavljeno:
OdlUS IX, 48
ECLI:
ECLI:SI:USRS:2000:U.I.82.97
Akt:
Odlok o prispevku za investicijska vlaganja na področju vodooskrbe, kanalizacije, odvoza in deponiranja komunalnih odpadkov (Uradni list RS, št. 16/97)
Izrek:
Postopek za preizkus pobude za začetek postopka za oceno zakonitosti Odloka o prispevku za investicijska vlaganja na področju vodooskrbe, kanalizacije, odvoza in deponiranja komunalnih odpadkov se ustavi.
Evidenčni stavek:
Ker pobudnik ni dopolnil pobude, je Ustavno sodišče postopek ustavilo.
Geslo:
Ustavno sodišče, nepopolna vloga in njena nedopolnitev v določenem roku.
Komunala, prispevek za investicijska vlaganja.
Ustavno sodišče, ustavitev postopka zaradi prenehanja pravnega interesa med postopkom.
Ustavno sodišče, presoja splošnega akta, ki je prenehal veljati med postopkom.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Mirko Tovšak, Mislinja
Datum vloge:
26. 3. 1997
Vrsta odločitve:
sklep
Vrsta rešitve:
ustavitev
Dokument:
US19973
Dokument v PDF obliki:
U-I-82-97.pdf
120 KB
Prenesite datoteko
U-I-82/97
2.3.2000
S K L E P
Ustavno sodišče je v postopku za preizkus pobude Mirka Tovšaka iz Mislinje na seji dne 2. marca 2000
s k l e n i l o :
Postopek za preizkus pobude za začetek postopka za oceno zakonitosti Odloka o prispevku za investicijska vlaganja na področju vodooskrbe, kanalizacije, odvoza in deponiranja komunalnih odpadkov (Uradni list RS, št. 16/97) se ustavi.
O b r a z l o ž i t e v
1. Pobudnik izpodbija Odlok o prispevku za investicijska vlaganja na področju vodooskrbe, kanalizacije, odvoza in deponiranja komunalnih odpadkov (v nadaljevanju: Odlok), s katerim se uporabnikom objektov in naprav vodovodnih sistemov v Občini Mislinja nalaga, da poleg redne cene komunalnih storitev plačujejo še poseben prispevek za investicijska vlaganja. S tem se v bistvu povečuje cena komunalnih storitev več kot za eno tretjino, s čimer se je Občina hotela izogniti omejitvam pri določanju cen. Zato naj bi bil Odlok v nasprotju z Uredbo o načinu oblikovanja cen komunalnih storitev (Uradni list RS, št. 55/96). Odlok pa naj bi bil nezakonit tudi zaradi tega, ker uveljavlja navedeno obveznost z učinkom za nazaj.
2. Med postopkom pred Ustavnim sodiščem je izpodbijani odlok prenehal veljati in sicer dne 31. 12. 1997, ko je bil izpolnjen pogoj iz Odloka o prenehanju veljavnosti Odloka o prispevku za investicijska vlaganja na področju vodooskrbe, kanalizacije, odvoza in deponiranja komunalnih odpadkov (Uradni list RS, št. 75/97).
3. Ustavno sodišče v skladu z 21. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) presoja skladnost predpisov, ki še veljajo. Po 47. členu ZUstS Ustavno sodišče sicer lahko ugotavlja ustavnost in zakonitost predpisov, ki so med postopkom pred Ustavnim sodiščem prenehali veljati, vendar le, če niso bile odpravljene posledice neustavnosti in nezakonitosti.
4. Ustavno sodišče je pobudnika obvestilo o prenehanju veljavnosti izpodbijanega akta in ga pozvalo, naj glede na pogoje iz 47. člena ZUstS dopolni pobudo in sporoči, ali še vztraja pri njej oziroma naj navede posledice Odloka, ki bi jih bilo treba odpraviti. Pri tem je Ustavno sodišče pobudnika opozorilo, da lahko na podlagi tretjega odstavka 28. člena ZUstS postopek ustavi, če pobude ne bo dopolnil. Ker pobudnik na poziv Ustavnega sodišča v postavljenem roku ni odgovoril, vročitev poziva pa je bila izkazana, je Ustavno sodišče postopek ustavilo.
5. Ustavno sodišče je ta sklep sprejelo na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Mirjam Škrk in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen